नेशनल सेंटर फॉर वेक्टर बॉर्न डिजिज कंट्रोल (एनसीवीबीडीसी) के आंकड़ों के अनुसार बिहार में अभी मलेरिया के सबसे अधिक जोखिम वाले जिलों में नवादा और गया शामिल हैं. इसके अलावा औरंगाबाद, भागलपुर, जमुई, कैमूर, मुंगेर, मुजफ्फरपुर और रोहतास जिलों में मलेरिया के अधिक केस पाये जाय रहे हैं. मलेरिया को लेकर वर्ष 2020 और उसके बाद जो मलेरिया के मरीज पाये गये है उनकी संख्या हमेशा 500 से अधिक रही है. वर्ष 2020 में राज्य में मलेरिया के 518 मरीज पाये गये थे जिसमें जोखिम वाले (पीएफ) मरी 272 थी, जबकि वर्ष 2021 में राज्य में मलेरिया के 647 मरीज मिले जिसमें पीएफ केस की संख्या 154 थी.